กฎสำนักนายกรัฐมนตรีกฎสำนักนายกรัฐมนตรีฉบับที่๔๐ (พ.ศ. ๒๔๙๓)ออกตามความในพระราชบัญญัติเครื่องแบบข้าราชการฝ่ายพลเรือนพุทธศักราช๒๔๗๘(ว่าด้วยเครื่องแบบเจ้าพนักงานบางตำแหน่งในกรมสรรพสามิต)------------------- อาศัยอำนาจตามความในมาตรา๗ แห่งพระราชบัญญัติเครื่องแบบข้าราชการฝ่ายพลเรือนพุทธศักราช ๒๔๗๘ นายกรัฐมนตรีออกกฎไว้ ดั่งต่อไปนี้ ข้อ๑ ให้ยกเลิกกฎสำนักนายกรัฐมนตรีออกตามความในมาตรา ๗ แห่งพระราชบัญญัติเครื่องแบบข้าราชการฝ่ายพลเรือน พุทธศักราช ๒๔๗๘(ฉะบับที่ ๑๒) หมวด ๑ ชะนิดของเครื่องแบบ ------------------ ข้อ๒ เครื่องแบบเจ้าพนักงานสรรพสามิตต์ที่ทำหน้าที่นายตรวจสรรพสามิตต์ให้มี ๒ ชะนิด คือ (๑)เครื่องแบบปกติ (๒)เครื่องแบบลำลอง ข้อ๓ เครื่องแบบปกติ ประกอบด้วย (๑)หมวกทรงหม้อตาลกากี กะบังหน้าหนังมันดำมีสายรัดคางหนังดำ กว้าง ๑ เซ็นติเมตรมีดุมโลหะสีเงินติดข้างหมวกสำหรับติดสายรัดคางข้างละ ๑ ดุมที่ด้านหน้าหมวกติดตราทำด้วยโลหะสีเงินดุนเป็นรูปนกวายุภักษ์ใต้รูปนกมีอักษรปรุว่า"สรรพสามิตต์" รอบนอกเป็นรูปลวดลายบัวกนกเบื้องบนมีอุณณาโลมเปล่งรัศมีขนาดรอบนอกของตรากว้าง ๖ เซ็นติเมตร สูง ๗ เซ็นติเมตร หมวกกันแดดกากีแบบราชการสายรัดคางสีน้ำตาลและมีตราโลหะติดที่หน้าหมวกเช่นเดียวกับหมวกทรงหม้อตาล หมวกหนีบกากีด้านหน้ามีดุมทำด้วยโลหะเงินดุนเป็นรูปนกวายุภักษ์ขนาดเล็ก ๒ ดุม ติดซ้อนกันและติดตราหน้าหมวกอย่างเดียวกับหมวกทรงหม้อตาล แต่ขนาดย่อมกว่า ที่ด้านขวาเหนือขอบหมวกห่างจากมุมพับด้านหน้าหมวกประมาณ ๑เซ็นติเมตร (๒)เสื้อ ผ้าหรือสักหลาด หรือเชิ้ดกากีแบบราชการ แต่ให้มีกะเป๋าเย็บติดภายนอก เป็นกะเป๋าบนและล่างอย่างละ ๒ กะเป๋ากะเป๋าบนมีใบปกรูปมนชายกลางแหลม มีแถบติดตรงกึ่งกลางกะเป๋าทางดิ่ง กะเป๋าล่างเป็นย่ามใบปกรูปตัดที่ปากกะเป๋าทั้ง ๔ ติดดุมสำหรับติดกับใบปกกะเป๋าละ ๑ ดุมมีอินทรธนูสีเดียวกับเสื้อเย็บเป็นรูปสี่เหลี่ยมเรียวจากด้านไหล่ไปทางคออยู่เหนือบ่าทั้ง ๒ ข้าง ด้านทางไหล่กว้าง๓.๕เซ็นติเมตรด้านทางคอกว้าง๒.๕เซ็นติเมตร ปลายมนขัดดุม เสื้อเชิ้ดแขนยาวข้อมือรวบหรือแขนสั้นกากีคอปกมีกะเป๋าเย็บติดภายนอกตอนอกเสื้อทั้งสองข้าง ๆ ละกะเป๋า มีใบปกรูปมนชายกลางแหลมมีแถบเย็บติดตรงกึ่งกลางตามทางดิ่ง ที่ปากกะเป๋าทั้งสองติดดุมข้างละ ๑ ดุมสำหรับติดกับใบปกกะเป๋า กับมีอินทรธนูสีเดียวกับเสื้อเย็บเป็นรูปสี่เหลี่ยมเรียวจากด้านไหล่ไปทางคออยู่เหนือบ่าทั้งสองข้างด้านทางไหล่กว้าง๑.๕ เซ็นติเมตร ด้านทางคอกว้าง ๒.๕ เซ็นติเมตรปลายมนขัดดุมโดยวิธีเจาะเสื้อสอดก้านดุมลงไปติดภายในเสื้อ (๓)ดุมทำด้วยโลหะสีเงินดุนเป็นรูปนกวายุภักษ์ดุมที่ติดหน้าอกเสื้อขนาดเส้นผ่าศูนย์กลาง ๑.๙ เซ็นติเมตร นอกนั้นขนาดเส้นผ่าศูนย์กลาง ๑.๖เซ็นติเมตร (๔)กางเกง ผ้าหรือสักหลาดหรือเสิตกากีขายาวพับปลายขาหรือขาสั้นเพียงเสมอเข่า กางเกงสั้นให้ใช้ได้ฉะเพาะในเวลาออกตรวจหรือไปทำการจับกุมผู้กระทำผิดตามท้องถิ่น (๕)รองเท้าหนังหุ้มข้อ หรือหุ้มส้นดำหรือสีน้ำตาลพร้อมด้วยถุงสีเดียวกัน ถ้าใช้กางเกงขาสั้นให้ใช้ผ้าพันแข้งหรือถุงยาว (ถุงกิฬาไม่มีลาย) สีน้ำตาล และรองเท้าชะนิดหุ้มข้อสีน้ำตาล (๖)เข็มขัด ทำด้วยหนังสีน้ำตาลกว้าง ๕ เซ็นติเมตรใช้หัวโลหะสีเงินรูปสี่เหลี่ยมผืนผ้าชะนิดหัวกลัด และมีดุมโลหะสีเงินขนาดเล็ก ๓ ดุมติดกึ่งกลางเรียงกันไปตามทางยาวของเข็มขัด ข้อ๔ เครื่องแบบลำลอง ประกอบด้วย (๑)หมวกทรงหม้อตาล หรือหมวกกันแดดขาวแบบราชการ มีสิ่งประกอบเช่นเดียวกับเครื่องแบบปกติเว้นแต่สายรัดคางให้เป็นไหมสีเงิน (๒)เสื้อ ผ้าหรือสักหลาดหรือเสิตขาว แบบราชการมีดุมที่หน้าอก ๕ ดุม มีสิ่งประกอบเสื้อเช่นเดียวกับเครื่องแบบปกติ (๓)กางเกงผ้าหรือสักหลาดหรือเสิตขาว แบบราชการขายาวพับปลายขา (๔)รองเท้าหนังดำหุ้มข้อหรือหุ้มส้น ถุงเท้าสีเดียวกับรองเท้า หมวด ๒ เครื่องหมายชั้นหรือตำแหน่ง ------------------- ข้อ๕. ให้มีเครื่องหมายสำหรับประดับบนอินทรธนู ๒ ชะนิด คือ (ก)บั้ง ทำด้วยโลหะสีเงินเป็นรูปบั้งขนาดกว้าง ๓ มิลลิเมตร ขาของบั้งยาว ๑.๕๐ เซ็นติเมตรหักเป็นมุม ๑๓๐ องศาประดับบนอินทรธนูตามขวาง มุมบั้งหันสู่ไหล่ ห่างจากตะเข็บไหล่ ๓มิลลิเมตรให้ติดเรียงกันไปตามทางยาวของอินทรธนู เว้นระยะช่องระหว่างบั้ง ๓ มิลลิเมตร (ข)ดาวทำด้วยโลหะสีเงินรูป ๕ แฉก ประดับอินทรธนูห่างจากตะเข็บไหล่ ๓ มิลลิเมตร ติดเรียงกันไปตามทางด้านยาวของอินทรธนู ให้ประดับเครื่องหมายตามชั้นและตำแหน่งดังต่อไปนี้ (๑)นายตรวจสรรพสามิตต์ชั้นจัตวา ได้รับเงินเดือนต่ำกว่า ๕๐ บาท ประดับ ๑ บั้ง (๒)นายตรวจสรรพสามิตต์ชั้นจัตวา ได้รับเงินเดือนตั้งแต่ ๕๐ บาทขึ้นไป แต่ไม่ถึง ๙๐ บาทประดับ ๒ บั้ง (๓)นายตรวจสรรพสามิตต์ชั้นจัตวา ได้รับเงินเดือนตั้งแต่ ๙๐ บาท ขึ้นไปถึง ๑๒๐ บาทประดับ ๓ บั้ง (๔)นายตรวจสรรพสามิตต์ชั้นตรีหรือผู้ช่วยสรรพสามิตต์จังหวัด ประดับ ๑ ดาว (๕)สรรพสามิตต์จังหวัด หัวหน้าแผนกสืบสวน หัวหน้านายตรวจสรรพสามิตต์ ผู้ช่วยข้าหลวงตรวจการสรรพสามิตต์ประดับ ๒ ดาว (๖)ข้าหลวงตรวจการสรรพสามิตต์ หัวหน้ากองปราบปราม หัวหน้ากองการสุรา หัวหน้ากองการฝิ่น หัวหน้ากองการสามิตต์ หัวหน้ากองการยาสูบประดับ ๓ ดาว หมวด ๓ เครื่องหมายสังกัด --------------- ข้อ๖. เครื่องหมายสังกัด ใช้ติดที่อินทรธนูเหนือบั้งและดาว โดยทำด้วยโลหะสีเงินเป็นรูปพระเกี้ยวรัศมี มีอักษรย่อนามจังหวัดที่สังกัดดังต่อไปนี้ กระบี่ ใช้ก.ร. กาญจนบุรี ใช้ก.ญ. กาฬสินธุ์ ใช้ก.ส. กำแพงเพ็ชร ใช้ก.พ. ขอนแก่น ใช้ข.ก. จันทบุรี ใช้จ.บ. ฉะเชิงเทรา ใช้ฉ.ซ. ชลบุรี ใช้ช.ล. ชุมพร ใช้ช.พ. ชัยนาท ใช้ช.น. ชัยภูมิ ใช้ช.ย. เชียงใหม่ ใช้ช.ม. เชียงราย ใช้ช.ร. ตาก ใช้ต.ก. ตราด ใช้ต.ด. ตรัง ใช้ต.ง. นครนายก ใช้น.ย. นครปฐม ใช้น.ฐ. นครพนม ใช้น.พ. นครราชสีมา ใช้น.ม. นครศรีธรรมราช ใช้น.ศ. นครสวรรค์ ใช้น.ว. นราธิวาส ใช้น.ธ. นนทบุรี ใช้น.บ. น่าน ใช้น.น. หนองคาย ใช้น.ค. บุรีรัมย์ ใช้บ.ร. ปทุมธานี ใช้ป.ท. ประจวบคีรีขันธ์ ใช้ป.ข. ปราจีนบุรี ใช้ป.จ. ปัตตานี ใช้ป.น. พระนครและธนบุรี ใช้ก.ท. พระนครศรีอยุธยา ใช้อ.ย. พิจิตร ใช้พ.จ. พิษณุโลก ใช้พ.ล. เพ็ชรบุรี ใช้พ.บ. เพ็ชรบูรณ์ ใช้พ.ณ. แพร่ ใช้พ.ร. พังงา ใช้พ.ง. พัทลุง ใช้พ.ท. ภูเก็ต ใช้ภ.ก. มหาสารคาม ใช้ม.ค. แม่ฮ่องสอน ใช้ม.ส. ยะลา ใช้ย.ล. ระนอง ใช้ร.น. ระยอง ใช้ร.ย. ราชบุรี ใช้ร.บ. ร้อยเอ็ด ใช้ร.อ. ลพบุรี ใช้ล.บ. ลำปาง ใช้ล.ป. ลำพูน ใช้ล.พ. เลย ใช้ล.ย. ศรีษะเกษ ใช้ศ.ก. สกลนคร ใช้ส.ก. สตูล ใช้ส.ต. สระบุรี ใช้ส.ร. สมุทรปราการ ใช้ส.ป. สมุทรสาคร ใช้ส.ค. สมุทรสงคราม ใช้ส.ส. สุรินทร์ ใช้ส.ท. สุโขทัย ใช้ข.ท. สุพรรณบุรี ใช้ส.พ. สุราษฎร์ธานี ใช้ส.น. สงขลา ใช้ส.ข. สิงห์บุรี ใช้ส.ห. อ่างทอง ใช้อ.ง. อุดรธานี ใช้อ.ร. อุตรดิตถ์ ใช้อ.ด. อุทัยธานี ใช้อ.ท. อุบลราชธานี ใช้อ.บ. หมวด๔ เบ็ดเตล็ด -------------- ข้อ๗. ให้กรมสรรพสามิตต์จัดทำรูปเครื่องแบบตามกฎนี้ไว้เป็นตัวอย่าง ให้ไว้ณ วันที่ ๘ ธันวาคม พ.ศ. ๒๔๙๒ จอมพล ป. พิบูลสงคราม นายกรัฐมนตรี[รก.๒๔๙๓/๑/๓พ./๑ มกราคม ๒๔๙๓]